system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Pixar Animation Studios?
assistant
Pixar Animation Studios este una dintre cele mai importante case de producție cinematografice specializate în „computer generated imagery” (CGI), adică în animația digitală computerizată, cu sediu în Emeryville, California (SUA).

Specialiști în tehnologii grafice inovative, dezvoltatorii care lucrează pentru Pixar sunt creatorii softwareului RenderMan, folosit pentru redarea imaginilor hiperrealiste, de înaltă calitate.

Ca principal rival al companiei Pixar în câmpul animației 3D (în trei dimensiuni) s-a afirmat Pacific Data Image, proprietate a DreamWorks Pictures.

Istorie 
Studiourile Pixar au fost conduse de Steve Jobs (co-fondator al Apple Computer). Compania s-a născut ca o divizie a LucasFilm, proprietatea lui George Lucas. Jobs a achiziționat studiourile pentru zece milioane de dolari americani în 1986, redându-i independența.

Jobs a fondat noua companie independentă cu Edwin Catmull, care rămâne membru al echipei executive. John Lasseter, dublu câștigător al Premiului Oscar, regizor și animator, supraveghează toate proiectele studioului, ca vicepreședinte executiv al Departamentului Creație.

Alți membri notabili ai echipei executive sunt Sarah McArthur (vicepreședinte executiv de producție), Simon Bax (vicepreședinte executiv și trezorier) și Lois Scali (vicepreședinte executiv și consilier general).

Pixar și Disney 
Toate lungmetrajele Pixar au fost realizate în colaborare cu Walt Disney Pictures. Cele două companii au semnat un acord pentru 10 ani și 5 filme, prin care se obligă să împartă costurile de producție și profitul, Disney primind 12,5% din încasări și drepturile filmului (printre care și cele de merchandising). Acordul s-a dovedit foarte fructuos pentru ambele companii, iar lungmetrajele Pixar s-au bucurat de mai mult succes decât filmele de animație proprii Disney.

Primele cinci lungmetraje produse de Pixar au încasat peste 2,5 miliarde de dolari americani, transformând-o, film după film, în casa de producție cu cele mai mari succese din toate timpurile. În ciuda acestui fapt, Michael Eisner, CEO Disney, Michael Eisner și Steve Jobs (CEO Pixar și Apple Computer) nu s-au înțeles niciodată. Datorită unor divergențe de manieră personală și financiară, contractul nu a fost reînnoit și a expirat în 2006, odată cu filmul Mașini (sau Mașinutze), care va fi ultimul joint venture al celor două companii.

La începutul lui 2004 a existat o tentativă de a reînnoi pactul. În noua alianță, Pixar, împuternicită de poziția superioară câștigată în timp (pe care nu o avea la parafarea primului contract), urma să plătească compania Disney doar pentru distribuție, fără să împartă profitul și fără să-i ofere drepturile comerciale. Oferta, așa cum era de așteptat, nu a fost acceptată de Disney, iar Pixar nu și-a exprimat disponibilitatea de a face o altă concesie. Negocierile au eșuat la mijlocul lui 2004, Jobs declarând public că Pixar era în căutarea unor noi parteneri, alții decât Disney. Disney urma să păstreze drepturile primelor filme, rezervându-și dreptul de a crea continuări. În plus, în 2005 a început să producă filme proprii în 3 dimensiuni, primul dintre care a fost Puiu' mic.

Totuși, Pixar nu a început negocierile cu alți distribuitori, fiindcă alți distribuitori au considerat termenii impuși de studiourile de animație ca inacceptabili. După o lungă pauză, negocierile dintre cele două companii au fost reluate în urma plecării lui Eisner de la Disney în septembrie 2005.

În 2006, Disney (văzând probabil insuccesul filmului Puiu' mic în comparație cu filmele de animație precedente) a achiziționat Pixar, contra 7,4 miliarde de dolari (spre deosebire de cei 10 milioane plătiți de Jobs în 1986), devenind astfel cel mai mare studio de animație din lume; Steve Jobs a intrat în consiliul de administrație al Disney, fiind în prezent cel mai mare acționar individual.

Software dezvoltat de Pixar

Rendar Man 
Render Man (literal „omul redării”) este softwareul utilizat de Pixar în filmele sale. E de asemenea un plug-in compatibil cu cele mai importante platforme software de animație 3D (ca Maya), aducând în plus câteva elemente de librărie și opțiuni noi.

Filmografie

Lungmetraje 

 Povestea jucăriilor (1995) Walt Disney Studios 
 Aventuri la firul ierbii (1998) Walt Disney Studios 
 Povestea jucăriilor 2 (1999) Walt Disney Studios 
 Compania Monștrilor (2001) Walt Disney Studios 
 În căutarea lui Nemo (2003) Walt Disney Studios 
 Incredibilii  (2004) Walt Disney Studios 
 Mașini (Cars) (2006) Walt Disney Studios 
 Ratatouille (2007) Walt Disney Studios 
 WALL-E (2008) Walt Disney Studios 
 Deasupra tuturor (Up) (2009) Walt Disney Studios 
 Povestea jucăriilor 3 (2010) Walt Disney Studios 
 Mașini 2 (Cars 2) (2011) Walt Disney Studios 
 Neînfricată (2012) Walt Disney Studios 
 Universitatea monștrilor (2013) Walt Disney Studios 
 Întors pe Dos (2015) Walt Disney Studios 
 Bunul Dinozaur (2015) Walt Disney Studios 
 În căutarea lui Dory (2016)  Walt Disney
 Mașini 3 (Cars 3) (2017)  Walt Disney
 Coco (2017)  Walt Disney 
 Incredibilii 2 (2018)  Walt Disney
 Povestea jucăriilor 4 (2019)  Walt Disney
 Tot înainte (2020) Walt Disney
 Suflet (2020) Walt Disney
 Luca (2021) Walt Disney 
 Roșu aprins (2022) Walt Disney 
 Lightyear (2022) Walt Disney
 Elementar (2023) Walt Disney

Scurtmetraje 
 The Adventures of André and Wally B. (1984, LucasFilm, prima creație Pixar)
 Luxo Jr. (1986, protagonistul, o veioză, a devenit emblema Pixar)
 Red's Dream (1987)
 Tin Toy (1988)
 Knick knack (1989)
 Geri's Game (1997, distins cu Premiul Oscar în 1998 pentru „cel mai bun scurtmetraj de animație”)
 For the Birds (2000, distins cu Premiul Oscar în 2002 pentru „cel mai bun scurtmetraj de animație”)
 Mike's New Car, (2002, cu protagoniștii din Compania Monștrilor)
 Boundin (2004)
 Jack-Jack Attack, (2005, cu protaginiștii din Incredibilii)
 One Man Band (2005)
 Mater and the Ghostlight (2006)
 Partly cloudy (2009)
 Toy Story Toons

Legături externe 
  Sit web oficial
  Profil Pixar la Big Cartoon Database
  Platforma software Render Man
  Plug-in-ul Render Man pentru Maya 

Studiouri de film din Statele Unite
Subsidiare Disney
Film
Desene animate